คือประจำเดือนไม่มาเกือบ2เดือนค่ะ ตอนแรกคิดว่าอาจจะตั้งครรภ์แต่ก็ยังไม่ได้ตรวจอะไรเพราะยังไม่มีอาการของคนท้อง ยกตัวอย่าง ประจำเดือนๆเมษา มาวันที่8 พฤษภาคมมาวันที่14 เดือนมิถุนายนมาวันที่28 กรกฎาไม่มา แต่มาอีกที่เดือนสิงหาวันที่3 แต่ก็คิดว่าปกติค่ะ แต่พอเดือนกันยานี่คิดว่าจะมาประมาณวันที่8-9 แต่ก็ไม่มาคิดว่าท้อง แต่พอวันที่23นี้มาค่ะ แต่มาแบบปวดมากกว่าปกติ แต่ก็กินยาพอนสแตนแล้วก็ไม่ปวดแล้วค่ะ อาการแบบนี้จะมีโอกาสเป็นโรคอะไรมั้ยค่ะ อาการที่เป็นร่วมและเป็นบ่อยที่สุดคือปวดหัวมาก เป็นไมเกรนบ้างครั้ง แล้วก็มีเป็นไข้เมื่อประมาณวันที่12 มีอาการปวดหัว ตัวร้อน มีน้ำมูก เจ็บคอนิดหน่อย แต่เป็นนานมากค่ะ เพิ่งหายเมื่อวันที่21-22นี่เองค่ะ ไม่รู้ว่ามีส่วนหรือป่าวค่ะ
สวัสดีค่ะ ประจำเดือนไม่มาถึง 2 เดือนน่าจะเรียกว่ามาช้าหรือไม่มาได้้ ซึ่งอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์อาการอื่นๆดังกล่าวมา ไม่ได้จำเพาะเจาะจงต่อการตั้งครรภ์ แนะนำให้ตรวจการตั้งครรภ์ดังวิธีที่กล่าวไป